Toe en nou: Sol-Tech vier 'n dekade - Solidariteit WêreldSolidariteit Wêreld
Tuis › Nuuskantoor › Toe en nou: Sol-Tech vier 'n dekade
Toe en nou: Sol-Tech vier 'n dekade
Vrydag, September 8th, 2017
Deur Lize-Mari Labuschagne
Die Sol-Tech Beroepsopleidingkollege vier vandag sy 10-jarige bestaan. In hierdie tydperk is minimum standaarde en vereistes deurgaans oortref.
Dr. Dirk Hermann, bestuurshoof van Solidariteit, het die vieringe ingelui en vertel hoekom Sol-Tech tien jaar gelede gestig is: “Oor die afgelope tien jaar is Sol-Tech uitgebou tot een van die beste tegniese kolleges in Suid-Afrika, want ons glo dat dit ons verantwoordelikheid is om ons lede en hul kinders te help om ʼn betekenisvolle werk te hê.”
Paul van Deventer, besturende direkteur van Sol-Tech, beskryf dié dag as ʼn geskiedkundige oomblik: “Ons kan vandag terugkyk op tien jaar se harde werk, se sukkel en swoeg, partykeer effens moedeloos, maar altyd besig om met dankbaarheid vorentoe te kyk na die sukses wat ons vandag kan vier.”
Die tipe suksesse wat Sol-Tech oor die afgelope dekade behaal het, gebeur nie oornag nie Dit verg beplanning en harde werk.
Sol-Tech het in 2007 met slegs 64 studente en 3 personeellede begin. In daardie stadium het Sol-Tech geen toerusting en geen opleidingsmateriaal gehad nie. Daar was ook geen werkswinkels nie. Kantore by Solidariteit se hoofkantoor is in werkswinkels omskep, geskrewe notas is as leermateriaal gebruik en toerusting is op prentjies aan studente gewys.
In 2008 het Philip Minnaar, nou die hoof van Sol-Tech, begin as dosent in dieselmeganika. Hy was terselfdertyd ook departementshoof en kurrikulumontwikkelaar, en dan was skoonmaakpligte ook nog ingesluit. Van Deventer self het ook in 2008 by ʼn baie klein, maar vooruitstrewende kollege aangesluit.
Solidariteit het die Boufonds in dieselfde jaar begin deur klein maandelikse bydraes van R10 van elke Solidariteit-lid by te dra. Hierdie fonds het uiteindelik vir Sol-Tech in staat gestel om oor die afgelope tien jaar R35 miljoen se toerusting aan te skaf.
Vandag het Sol-Tech 55 hoogs gekwalifiseerde personeellede en 1 200 studente in verskillende fases in die pyplyn wat besig is om te kwalifiseer.
In ʼn studie oor Sol-Tech se student wat deur die Solidariteit Navorsingsinstituut uitgevoer is, is die volgende bevind:
94,7% van Sol-Tech-studente was suksesvol in hul soeke na werk nadat hulle gekwalifiseer het; baie het verder studeer en sommige is vandag suksesvolle ingenieurs.
20,2% werk vir hulself; 37,2% werk in organisasies met 250 en meer werknemers.
56,7% het dadelik ná die kwalifikasie begin werk en die res binne ses maande.
81,2% is tevrede met hul salaris.
93,1% is van mening dat daar steeds ‘n tekort aan ambagsmanne in SA is. Hulle het dit egter duidelik gestel dat hierdie tekort op goed opgeleide ambagsmanne betrekking het en daarom het hulle daarin geslaag om relatief maklik in ʼn pos aangestel te word.
Te midde van moeilike omstandighede en klimaat van opleiding, het Sol-Tech oor die afgelope tien jaar daarin geslaag, en is hy steeds besig, om vakmanne suksesvol op te lei.
Indien die geldelike waarde van afgestudeerde studente se gemiddelde salarisse, met inagneming van salarisverhogings van 6% per jaar, geprojekteer sou word na die jaar 2020, sal die opbrengs van ʼn belegging van R50 miljoen in Sol-Tech teen 2020 na raming R2,2 miljard rand werd sal wees. Uitgedruk in jaarlikse verdienvermoë beloop dit ongeveer R552 miljoen per jaar.
Dit wys vir ons dat iets wat vandag onmoontlik mag lyk, wel môre uitgevoer kan word indien dit as belangrik genoeg geag word, en dat geen uitdaging vir die Solidariteit Beweging te groot is om aan te pak nie.
Flip Buys, voorsitter van die Solidariteit Beweging, het die vieringe afgesluit met ʼn paar woorde vir die toekoms: “ʼn Goeie kwalifikasie gee ʼn goeie werk, maar as jy iemand toerus vir hul loopbaan, dan gaan jy hom help om sy roeping te vervul.”
Hlaudi teken appèl teen die uitspraak van die arbeidshof aan
Die vakbond Solidariteit het vandag bekend gemaak dat Hlaudi Motsoeneng, wie die arbeidshof op Vrydag, 8 September beslis het aanspreeklik is vir die kostes van die SAUK-8-saak, appèl teenoor die uitspraak aangeteken het. Volgens Anton van der Bijl, Hoof van Solidariteit se Sentrum vir Billike Arbeidspraktyke is dit duidelik dat ... Lees meer
Solidariteit neem klag oor dubbele standaarde verder
Die vakbond Solidariteit gaan ’n volledige verslag oor die Tumi Morake-geval, en die breër gevoel wat dit onderlê, aan die Suid-Afrikaanse Menseregtekommissie (SAMRK) oorhandig. Die verslag sal ter aanvulling wees van die Solidariteit-verslag oor dubbele standaarde met rassisme wat reeds by die SAMRK ingedien is. Volgens dr. Dirk Hermann, bestuurshoof ... Lees meer
Solidariteit wen appèl by MRK oor SAL-kadetprogram
Solidariteit het sy appèl by die Menseregtekommissie (MRK) rakende die uitsluiting van alle wit mans by die Suid-Afrikaanse Lugdiens (SAL) se kadetprogram gewen. Die bevinding keer ’n vorige beslissing van die Gautengse provinsiale kantoor van die MRK dat die program nie onwettig blyk te wees nie om. In sy beslissing ... Lees meer
1 2 3 … 718 Volgende »
1 minuut aansluiting
Taalvoorkeur * Taalvoorkeur Afrikaans English
Verwys jou vriend na * Verwys jou vriend na Solidariteit Helpende Hand AfriForum
© 2017 Solidariteit